《将发汉口毛子霞在武昌不得更别舟中夜坐作诗寄之》
清代·陈恭尹

沧波芳草暮生烟，东望离心倍黯然。短棹拟过黄鹄渡，轻装催上白门船。

遥从江汉分流地，坐到星河欲晓天。明日五更应已远，故人残月正高眠。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。